EkBass/fiwiki-20250220-pages-articles huggingface dataset:
Vesa Musto

Vesa Musto on suomalainen pesäpalloilija. Musto pelasi Superpesistä kaudet 1997-2006. Hän edusti koko uransa Hyvinkään Tahkoa. Musto saavutti urallaan kaksi SM-mitalia: SM-hopean kaudella 1999 ja SM-pronssin kaudella 2002.https://www.pesis.fi/pesis-info/historia/mitalistit/ Musto pelasi urallaan kaksi Itä-Länsi-ottelua vuosina 1999 ja 2006. http://www.mrasilainen.com/scripts/W_IL_aakkos.php Hän pelasi sisäpelissä vaihtajana ja ulkokentällä kolmosvahtina. https://yle.fi/urheilu/3-5993587 Musto pelasi urallaan 251 Superpesiksen runkosarjaottelua. Näissä hän löi 12 kunnaria ja 84 tavallista juoksua, toi 164 juoksua ja keräsi 924 kärkilyöntiä. Musto pelasi urallaan 78 Superpesiksen ylempää pudotuspeliottelua. Näissä hän löi yhden kunnarin ja 14 tavallista juoksua, toi 44 tavallista juoksua ja keräsi 269 kärkilyöntiä. http://www.pesiksenmaailma.fi/index.php/pelaajakortit?pelaajaid=313&view;=pelaajakortti == Lähteet == Luokka:Suomalaiset pesäpalloilijat Luokka:Syntymävuosi puuttuu Luokka:Elävät henkilöt
Gunnar Sjöholm

Gunnar Willehard Sjöholm (10. heinäkuuta 1886 Kemiö – 19. joulukuuta 1948) oli suomalainen insinööri ja kirjapainoalan yritys Tilgmannin toimitusjohtaja.Geni.com : Gunnar Willehard Sjöholm50-vuotias. Insinööri Gunnar Sjöholm, Helsingin Sanomat, 11.07.1936, nro 183, s. 6, Kansalliskirjaston digitaaliset aineistot Gunnar Sjöholmin vanhemmat olivat merikapteeni August Wilhelm Sjöholm ja Erika Josefina Jansson. Hän kävi Turun ruotsalaista yhteiskoulua ja valmistui kemisti-insinööriksi Chalmersin teknillisestä korkeakoulusta Ruotsissa. Sjöholm oli valmistumisensa jälkeen useita vuosia Saksassa Agfan ja Aktiengesellschaft für Anilinfabrikationin palveluksessa. Hän palasi Suomeen ensimmäisen maailmansodan puhjettua 1914 ja oli Suomen Teollisuuskonttorin palveluksessa. Sjöholm oli Ab. F. Tilgmann Oy:n apulaisjohtajana 1918–1935 ja yhtiön toimitusjohtajana vuoden 1936 alusta lähtien. Hän oli myös Ab Cromon toimitusjohtajana ja kuului muun muassa Helsingin Graafillisen Klubin hallitukseen. Gunnar Sjöholm oli naimisissa vuodesta 1918 Betty Silfvastin (s. 1890) kanssa. == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Vuonna 1886 syntyneet Luokka:Vuonna 1948 kuolleet
Tiara Andini

Tiara Andini (koko nimi Tiara Anugrah Eka Setyo Andini; s. 23. syyskuuta 2001 Jember) on indonesialainen laulaja ja näyttelijä. == Diskografia == * Gemintang Hatiku (2020) * Maafkan Aku #TerlanjurMencinta (2020) * 365 (2020) * Cintanya Aku (2021) * Diam-Diam (2021) * Bahaya (2021) == Lähteet == == Aiheesta muualla == Luokka:Indonesialaiset näyttelijät Luokka:Indonesialaiset laulajat Luokka:Vuonna 2001 syntyneet Luokka:Elävät henkilöt
Kel-Tec

Kel-Tec on amerikanruotsalaisen George Kellgrenin (alunp. Göran Kjellgren) 1991 Floridan Cocoaan perustama yhdysvaltalainen asevalmistaja. Yritys valmistaa itselataavia pistooleja ja kiväärejä sekä pumppuhaulikkoja. Vuonna 2021 valikoimassa oli 18 eri asemallia. ==Lähteet== Luokka: Yhdysvaltalaiset aseteollisuusyritykset
Ge Fei

Ge Fei tarkoittaa muun muassa seuraavia henkilöitä: * Ge Fei (s. 1964), kiinalainen kirjailija * Ge Fei (s. 1975), kiinalainen sulkapalloilija
Cocoa (täsmennyssivu)

Cocoa voi viitata seuraaviin * Cocoa, macOS-ohjelmointirajapinta * CoCoA, algebraohjelmisto tietokoneille * Cocoa, kaupunki Floridan Brevardin piirikunnassa * Cocoa Beach, toinen kaupunki Brevardin piirikunnassa
Konsta Lehtola

Konsta Lehtola (s. 28. lokakuuta 2001) on suomalainen pesäpalloilija. Lehtola edustaa Superpesiksessä pelaavaa Manse PP:tä. https://www.superpesis.fi/joukkueet/miehet/manse-pp-tampere/ Hän pelaa ulkopelissä etukentällä.https://www.mansepp.fi/miesten- pelaajakortti/?pelaaja=konsta-lehtola Lehtola on pelannut urallaan kahdeksan Superpesiksen runkosarjaottelua. Näissä hän on lyönyt yhden tavallisen juoksun, tuonut kaksi juoksua ja kerännyt 15 kärkilyöntiä. http://www.pesiksenmaailma.fi/index.php/pelaajakortit?pelaajaid=9725&view;=pelaajakortti == Lähteet == Luokka:Suomalaiset pesäpalloilijat Luokka:Vuonna 2001 syntyneet Luokka:Elävät henkilöt
Cocoa (Florida)

Cocoa on yhdysvaltalainen noin 18 000 asukkaan asukkaan kaupunki Floridan itärannikolla, Brevardin piirikunnassa. 2019 kaupungissa toimi muun muassa toinen SpaceX-yrityksen kokoonpanotehtaista. Kaupungissa toimi myös kaksi asevalmistajaa: Kel-Tec ja Diamondback Firearms. ==Lähteet== Luokka:Floridan kaupungit
Ge Fei (kirjailija)

Ge Fei, alkuperäinen nimi Liu Yong (s. 1964 Jiangsu, Kiina) on kiinalainen kirjailija. Hän aloitti 1981 kiinankielisen kirjallisuuden opinnot Shanghain Itä-Kiinan yliopistossa. Valmistuttuaan hän toimi yliopistossa opettajana. Hän väitteli 2000 kirjallisuudesta tohtoriksi ja on kirjallisuuden professori Pekingin Qinghua-yliopistossa.Ge Fei, China Book International, viitattu 11.7.2021 Ge Fei sai mainetta avantgardekirjailijana 1980-luvulla. Hänen kerrontansa on labyrinttimaista. Vaikka kirjoituksissa on viitteitä abstraktista ajattelusta, ne kytkeytyvät myös kiinalaiseen perinteeseen. Hän piti kirjoittamisesta vuodesta 1994 alkaen kymmenen vuoden tauon, jona aikana hän keskittyi lähinnä opetustyöhön. 2004 ilmestyi Renmian Taohua. ==Suomennetut teokset== * Näkymättömyysviitta (Yinshenyi), suom. Rauno Sainio, Aula & Co 2021 ==Lähteet== Luokka:Kiinalaiset kirjailijat Luokka:Vuonna 1964 syntyneet Luokka:Elävät henkilöt
John Nehm

John Nehm (1934 Kööpenhamina, Tanska – 2019Anders Østaregaard, John Nehm, Den Store Danske, viitattu 11.7.2021 ) oli tanskalainen kirjailija, joka kuuluu Tanskan työläiskirjallisuuden keskeisiin kirjailijoihin. Romaanien ja novellien lisäksi hän on kirjoittanut omaelämäkerrallisen Ståsted søges (1976). ==Lähteet== ==Aiheesta muualla== * John Nehm, Egedal leksikon Luokka:Tanskalaiset kirjailijat Luokka:Vuonna 1934 syntyneet Luokka:Vuonna 2019 kuolleet
Cyril Rootham

Cyril Bradley Rootham (5. lokakuuta 1875 – 18. maaliskuuta 1938) oli brittiläinen säveltäjä, urkuri ja kuoronjohtaja.Cyril Rootham AllMusic, viitattu 11.7.2021Cyril Rootham The Choir of St John's College, Cambridge, viitattu 11.7.2021 Rootham opiskeli antiikintutkimusta Cambridgen yliopiston St John’s Collegessa ja jatkoi opiskelua Royal College of Musicissa. Vuonna 1898 hän seurasi Walford Daviesia Hampsteadin Christ Churchin urkurina. Vuonna 1901 hänestä tuli St Asaph -tuomiokirkon urkuri, mutta hän palasi samana vuonna St John’s Collegeen, jonka musiikkijohtajana toimi vuosina 1901–1938. Rootham nosti Cambridgen yliopistossa työskennellessään esiin aikansa musiikkia ja johti muiden muassa Zoltán Kodályn, Arthur Honeggerin sekä Ildebrando Pizzettin teosten esityksiä. Lisäksi hän pyrki saamaan uutta näkyvyyttä Georg Friedrich Händelin ja Wolfgang Amadeus Mozartin unohduksiin jääneille teoksille. Roothamin johdolla opiskelivat muiden muassa Arthur Bliss, Armstrong Gibbs ja Patrick Hadley.Cyril Rootham British Music Collection, viitattu 11.7.2021 Rootham kuoli 62-vuotiaana aivoverenkiertohäiriöön.Cyril Rootham MusicWeb International, viitattu 11.7.2021 == Musiikki == Monet kriitikot ovat pitäneet Roothamin keskeisimpinä sävellyksinä hänen kuoroteoksiaan, joista osa on sävelletty a cappella -kuorolle ja osa orkesterin säestämälle kuorolle. Rootham sävelsi myös oopperan The Two Sisters. Lisäksi hänen tuotantoonsa kuuluu kamarimusiikkia ja kaksi sinfoniaa. Sinfonioista ensimmäinen on vuodelta 1932, mutta työ toisen sinfonian parissa jäi säveltäjältä kesken, joten sen viimeisteli ja orkestroi Patrick Hadley. BBC välitti teoksen ensimmäisen esityksen vuonna 1939. == Lähteet == == Aiheesta muualla == * IMSLP: nuotteja Luokka:Brittiläiset säveltäjät Luokka:Brittiläiset urkurit Luokka:Brittiläiset kuoronjohtajat Luokka:Oopperasäveltäjät Luokka:Vuonna 1875 syntyneet Luokka:Vuonna 1938 kuolleet
Saarnakivi

Saarnakivi voi tarkoittaa seuraavia: * Saarnakivi, siirtolohkare Tammelassa * Saarnakivi, siirtolohkare Mietoisilla Mynämäessä
Hilary Swankin filmografia

Tämä on Hilary Swankin filmografia. == Elokuvat == Vuosi Nimi Rooli 1992 Buffy, vampyyrin­tappaja Kimberly 1994 Karate Kid saa seuraajan Julie 1994 Cries Unheard: The Donna Yaklich Story Patty 1994 Victim of Rage 1996 Ikuisen nuoruuden himo (Sometimes They Come Back… Again) Michelle Porter 1996 Terror in the Family Deena 1997 Dying to Belong Lisa Connors 1997 The Sleepwalker Killing Lauren Schall 1997 Kounterfeit Colleen 1997 Quiet Days in Hollywood Lolita 1998 Heartwood Sylvia Orsini 1999 Boys Don't Cry Teena Brandon 2000 The Audition 2000 The Gift – Enne Valerie Barksdale 2001 Kohtalokas kaulakoru (The Affair of the Necklace) kreivitär Jeanne de la Motte-Valois 2002 Insomnia Ellie Burr 2002 The Space Between 2003 Ytimessä (The Core) majuri Rebecca Childs 2003 Reflex (11:14) Buzzy 2004 Iron Jawed Angels Alice Paul 2004 Red Dust 2004 Million Dollar Baby Maggie Fitzgerald 2006 Musta Dahlia Madeleine Linscott 2007 Freedom Writers 2007 Kuoleman Sadonkorjuu (The Reaping) Katherine Winter 2007 P.S. Rakastan sinua Holly Kennedy 2008 Birds of America Laura 2009 Amelia Amelia Earhart 2010 Conviction Betty Anne Waters 2011 The Resident Juliet Devereau 2011 New Year’s Eve Claire Morgan 2013 Mary and Martha Mary 2014 The Homesman Mary Bee Cuddy 2014 You’re Not You Kate 2017 Logan Lucky Sarah Grayson 2017 55 Steps Colette Hughes 2017 Spark: A Space Tail kuningatar (ääni) 2018 What They Had Bridget Ertz 2019 I Am Mother nainen 2020 The Hunt Athena 2020 Fatale == Dokumenttielokuvat == * …So Goes the Nation (2006) == Televisio == Vuosi Sarja Rooli 1991 Harry and the Hendersons 1991 Evening Shade 1991 Growing Pains 1992 Camp Wilder 1997 Leaving L.A. 1997–1998 Beverly Hills 90210 2018 Trust Gail Getty, John Paul Getty III:n äiti == Lähteet == * . Viitattu 11.7.2021. * . Viitattu 11.7.2021. * == Aiheesta muualla == * Luokka:Filmografiat Luokka:Seulonnan keskeiset artikkelit
FC Arouca

Futebol Clube de Arouca on jalkapalloseura Aroucan kaupungista. Seura pelaa kaudella 2024–2025 Portugalin korkeimmalla sarjatasolla Primeira Ligassa. Se on perustettu vuonna 1951 FC Porton alajaostona. == Lähteet == Luokka:Portugalilaiset jalkapalloseurat
Sukevan kirjasto

Sukevan kirjasto on Sonkajärven Sukevalla Pohjois-Savossa toimiva yleinen kirjasto ja Sonkajärven kunnankirjaston lähitoimipiste. Sukevan kirjasto palvelee yös Rutakko-kirjastoverkon verkkokirjaston välityksellä. Sukevan kirjasto toimii vuonna 1987 valmistuneessa Sukevan liikekeskuksessa, kunnan asiointipisteen yhteydessä. Kirjasto Sukevalla on ollut ainakin vuodesta 1970 lähtien. == Lähteet == ==Aiheesta muualla== * Sukevan Yhteispalvelu on palveluiden tavaratalo (30.1.2018) (highwaysavo.fi) Luokka:Sonkajärven rakennukset ja rakennelmat Luokka:Suomen kunnan- ja kaupunginkirjastot
FC Famalicão

Futebol Clube de Famalicão on jalkapalloseura Vila Nova de Famalicãon kaupungista. Seura pelaa kaudella 2024–2025 Portugalin korkeimmalla sarjatasolla Primeira Ligassa. Famalicão on perustettu vuonna 1931. Ensimmäisen kerran pääsarjaan se nousi kesäkuussa 1946, joskin putosi takaisin toiselle sarjatasolle yhden kauden jälkeen. Vuonna 1952 Famalicão siirtyi pelaamaan nykyiselle kotistadionilleen Estádio Municipal 22 de Junholle. 50-luvun lopulla se pelasi kolmanneksi korkeimmalla sarjatasolla sekä alueellisissa sarjoissa. 60-luvulla seura nousi takaisin toiseksi korkeimmalle sarjatasolle. Vuonna 1978 Famalicão nousi jälleen pääsarjaan, mutta putosi yhden kauden jälkeen takaisin sarjatasoa alemmas. Seuraavan kerran pääsarjassa se pelasi vuonna 1990. 2000-luvun alussa seura putosi aina kolmannelle sarjatasolle asti. Pääsarjaan Famalicão palasi 25 vuoden jälkeen kaudeksi 2018–2019. == Lähteet == Luokka:Portugalilaiset jalkapalloseurat
FC Vizela

Futebol Clube de Vizela on jalkapalloseura Vizelan kaupungista. Seura pelaa kaudella 2021–22 Portugalin korkeimmalla sarjatasolla Primeira Ligassa. Vizela on perustettu vuonna 1939. Ensimmäisen kerran seura pelasi pääsarjassa vuonna 1984, mutta putosi sarjatasoa alemmas yhden kauden jälkeen. Nousu kauden 2020–21 jälkeen pääsarjaan oli seuran historian toinen. ==Lähteet== Luokka:Portugalilaiset jalkapalloseurat Luokka:Vuonna 1939 perustetut urheiluseurat
Carmel Budiardjo

Carmel Budiardjo (18. kesäkuuta 1925 – 10. heinäkuuta 2021) oli brittiläinen ihmisoikeusaktivisti, joka oli perustamassa brittiläistä Tapol-järjestöä, joka on taistellut Indonesian demokratian ja ihmisoikeuksien puolesta. Budiardjo oli itse kolme vuotta vangittuna 1960-luvulla Suharton valtaannousun jälkeen. Hänet lopulta karkotettiin Indonesiasta, johon hän oli muuttanut mentyään naimisiin indonesialaisen miehen kanssa. Budiardjon mies oli vankilassa 10 vuotta. Carmel Budiardjo syntyi vuonna 1925 Britanniassa ja opiskeli London School of Economicsissa, mistä hän vuonna 1946 valmistui taloustieteestä. Hän muutti vuonna 1952 Indonesiaan naituaan indonesialaisen virkamiehen, Suwondo Budiardjon. Budiardjo työskenteli 1955–1965 Indonesian ulkoasianministeriön taloustieteilijänä. Samaan aikaan hän oli myös aktiivinen akateemikkojen vasemmistojärjestössä sekä Indonesian kommunistisessa puolueessa. Budiardjo menetti työpaikkansa vuonna 1965, kun kenraali Suharto kaappasi vallan armeijassa. Budiardjon mies vangittiin vuonna 1968 poliittisten syiden takia ja oli vankilassa vuoteen 1978. Budiardjo itse oli vangittuna ilman oikeudenkäyntiä kolmen vuoden ajan. Hänet vapautettiin marraskuussa 1971 ja karkotettiin Indonesiasta. Budiardjo oli vuonna 1973 perustamassa brittiläistä Tapol-järjestöä, jonka tavoitteena oli auttaa vapauteen Indonesian poliittiset vangit, joista suurin osa oli ollut vangittuna ilman oikeudenkäyntiä vuoden 1965 antikommunististen ratsioiden jälkeen. Järjestön nimi Tapol on lyhenne indonesiankielisestä termistä ’tahanan politik’, joka tarkoittaa poliittista vankia. Tapol laajensi myöhemmin toimintaansa myös vuosina 1974 ja 1978 vangittujen opiskelijoiden vapauttamiseen. Järjestö varoitti myös elokuussa 1975 Indonesian mahdollisesta väkivaltaisesta Itä-Timorin valtauksesta, joka sitten tapahtuikin neljä kuukautta myöhemmin. Budiardjo johti Tapolia usean vuosikymmenen ajan, ja hänen alaisuudessaan järjestö vastusti Indonesiaan suunnattua taloudellista tukea ja asevientiä sekä piti esillä maan tekemiä ihmisoikeusrikkomuksia. Tapol työskenteli rauhan ja demokratian puolesta muun muassa Acehissa, Itä-Timorissa ja Länsi-Papualla. Budiardjo sai vuonna 1995 Right Livelihood -palkinnon. International Federation for East Timor oli ehdottanut Budiardjoa palkinnon saajaksi. Itä-Timorin itsenäisyyden kymmenvuotispäivänä 2009 maan presidentti José Ramos-Horta myönsi Budiardjolle maan korkeimman kunniamerkin, Ordem de Timor-Lesten. == Lähteet == Luokka:Brittiläiset ihmisoikeusaktivistit Luokka:Vuonna 1925 syntyneet Luokka:Vuonna 2021 kuolleet
Íþróttafélagið Leiknir

Íþróttafélagið Leiknir (monesti myös Leiknir Reykjavík) on urheiluseura Reykjavíkin kaupungista. Vaikka sillä on toimintaa useissa eri lajeissa, tunnetaan se parhaiten jalkapalloseurana. Jalkapallon lisäksi sillä on toimintaa lentopallossa ja koripallossa. Sen jalkapallojaosto pelaa vuonna 2021 Islannin korkeimmalla sarjatasolla Úrvalsdeildissa. ==Lähteet== Luokka:Islantilaiset urheiluseurat Luokka:Islantilaiset jalkapalloseurat
Tallinna JK Legion

Tallinna Jalgpalli Klubi Legion on jalkapalloseura Tallinnan kaupungista. Seura pelaa vuonna 2021 Viron pääsarjassa Meistriliigassa. Seura on perustettu vuonna 2008, kun Tallinna JK ja Tallinna SK Legion fuusioituivat. ==Lähteet== Luokka:Virolaiset jalkapalloseurat
Valtimon kirjasto

Valtimon kirjasto on Nurmeksen kaupungin Valtimon kirkonkylässä, Kuntalaisten Talossa toimiva yleinen kirjasto, Nurmeksen kaupunginkirjaston lähikirjasto. Nurmeksen taajamien ulkopuolella kiertää Nurmeksen kirjastoauto. Nurmeksen kaupunginkirjasto on osa Vaara-kirjastojen kirjastokimppaa. Kumppanuuskirjastojen palvelut ovat myös nurmeslaisten lainaajien käytettävissä. == Lähteet == Luokka:Valtimon rakennukset ja rakennelmat Luokka:Suomen kunnan- ja kaupunginkirjastot
Pärnu JK Vaprus

Pärnu Jalgpalliklubi Vaprus on jalkapalloseura Pärnun kaupungista. Seura pelaa vuonna 2025 Viron pääsarjassa Meistriliigassa. Seura on perustettu vuonna 1922. Seuran edustusjoukkueen päävalmentajana toimii Igor Prins. ==Lähteet== Luokka:Virolaiset jalkapalloseurat
Apple Daily

Apple Daily () oli hongkongilainen sanomalehti, joka toimi vuosina 1995–2021. Lehteä on luonnehdittu hongkongilaisen demokratialiikkeen tärkeimmäksi sanomalehdeksi. Lehden levikki oli keskimäärin 70 000 kappaletta. Hongkongin lisäksi lehdestä tehdään myös Taiwanissa ilmestyvä painos. == Historia == Lehden perusti hongkongilainen yrittäjä ja aktivisti Jimmy Lai vuonna 1995. Lai kiinnostui politiikasta Taivaallisen rauhan aukion verilöylyn jälkeen ja alkoi harkita lehden perustamista. Lehti otti kärkkäästi kantaa demokratian puolesta ja arvosteli toistuvasti Kiinan kommunistisen puoluetta. Vuonna 2004 tehdyn tutkimuksen mukaan hongkongilaisten lehtien sisällöstä oli keskimäärin 55 prosenttia oli Peking-myönteistä ja demokratimyönteistä 15 prosenttia. Apple Dailyn kohdalla sisällöstä 50 prosenttia oli demokratiamyönteistä ja mielipidepalstoilla tämä luku nousi 90 prosenttiin.. Lain mukaan Apple Dailyn nimi viittaa Raamatussa mainittuun kiellettyyn hedelmään. === Lakkauttaminen === Vuonna 2020 voimaan astunut kansallisen turvallisuuden laki vaikeutti Apple Dailyn toimintaa merkittävästi. Lehden perustaja pidätettiin syytettynä kyseisen lain rikkomisesta elokuun alussa. Apple Daily ja muut lehdet kritisoivat pidätyksiä kovasanaisesti. 17\. kesäkuuta 2021 Apple Daily joutui 500 poliisin ratsaamaksi. Ratsian yhteydessä takavarikoitiin 18 miljoonan Hongkongin dollarin arvosta lehden omaisuutta. Samana päivänä lehti ilmoitti, että Hongkongin lehdistönvapaus ”roikkuu hiuskarvan varassa.” Apple Dailyn viimeinen numero julkaistiin 24. kesäkuuta 2021, ja siitä otettiin miljoona kopiota, jotka myytiin loppuun samana aamuna. == Galleria == Tiedosto:Apple Daily Hong Kong Headquarters 20210521.jpg|Lehden päätoimitus vuonna 2021 kuvattuna. Tiedosto:Hong Kong Apple Daily newsvan 20070918.jpg|Apple Dailyn auto vuonna 2007. Tiedosto:DSC05185 (51273294991).jpg|Apple Dailyn viimeinen printtinumero Tiedosto:People queue to buy apple daily in Mong Kok 20210624.png|Viimeistä printtinumeroa jonottavia ihmisiä == Lähteet == == Aiheesta muualla == * Apple Dailyn taiwanilainen verkkosivu Luokka:Lakkautetut lehdet Luokka:Poliittinen sorto Kiinassa Luokka:Hongkongilaiset sanomalehdet
Viinijärven kirjasto

Viinijärven kirjasto on Liperin Viinijärven koulukeskuksessa (Viinijärven koulu) toimiva yleinen kirjasto. Viinijärven kirjasto on toiminut suurelta osin omatoimikirjastona vuodesta 2019 lähtien. Viinijärven kirjasto on yksi kunnan kolmesta yleisestä kirjastosta; muita toimipaikkoja ovat Liperin kirjasto Liperin kirkonkylällä ja Ylämyllyn kirjasto Ylämyllyllä. Lisäksi Liperissä kiertää yhdessä Outokummun kaupungin ja Polvijärven kunnan kanssa ylläpidetty kirjastoauto Ketunlenkki. Liperin kirjastot toimivat osana Joensuun seutukirjastoa ja Vaara-kirjastojen kirjastokimppaa. Kumppanuuskirjastojen palvelut ovat myös liperiläisten lainaajien käytettävissä. == Lähteet == Luokka:Liperin rakennukset ja rakennelmat Luokka:Suomen kunnan- ja kaupunginkirjastot
Solomon Mutswairo

Solomon Mangwiro Mutswairo (26. huhtikuuta 1924 Rhodesia – marraskuu 2005 Zimbabwe) oli zimbabwelainen kirjailija. Hän julkaisi sekä proosaa että runoutta.Solomon M. Mutswairo Britannica Mutswairo varttui Sambiassa, opiskeli eteläafrikkalaisessa Fort Haren yliopistossa ja suuntautui sitten uralle opettajana. Hän myös kehitti opetushallintoa ja perusti liiton kielen kehityksen tueksi. Vuonna 1960 Mutswairo lähti Yhdysvaltoihin Fulbright- stipendin turvin. Hän sai useita maisterin arvoja ja vuonna 1979 tohtorinarvon Howardin yliopistosta. Heinäkuussa 1981 hän palasi kotimaahansa, joka oli jo itsenäistynyt Zimbabwen nimellä. Mutswairon Feso (1956/1957; englanniksi 1974The Complete Review Guide to Contemporary World Fiction M. A. Orthofer) on ensimmäinen šonankielinen romaani. Mutswairo myös kirjoitti sanat Zimbabwen kansallislauluun Simudzai Mureza WeZimbabwe. Teokseensa Tagutapadare: Poems for children (1982) hän keräsi kansanperinteestä šonankielisten lastenlaulujen sanoja.Solomon Mutswairo and the songs that we sang Taylor & Francis Online == Lähteet == Luokka:Zimbabwelaiset kirjailijat Luokka:Zimbabwelaiset runoilijat Luokka:Kansallislaulujen sanoittajat Luokka:Vuonna 1924 syntyneet Luokka:Vuonna 2005 kuolleet
Vitorino Nemésio

Vitorino Nemésio (1901 Praia da Vitória, Terceira, Azorit, Portugali – 1978 Lissabon, Portugali) oli portugalilainen kirjailija, toimittaja ja professori. Hän perusti 1937 kulttuurijulkaisun Revista de Portugal ja työskenteli 1975–1976 O Dian päätoimittajana. Hän julkaisi proosaa, runoja, matkakirjoja ja esseitä.Vitorino Nemésio, Portal da literatura, viitattu 12.7.2021 ==Lähteet== ==Aiheesta muualla== Luokka:Portugalilaiset kirjailijat Luokka:Portugalilaiset toimittajat Luokka:Portugalilaiset professorit Luokka:Vuonna 1901 syntyneet Luokka:Vuonna 1978 kuolleet
Nanosaurus

Nanosaurus (nimen merkitys: ”pieni lisko”) on sukupuuttoon kuollut pienten linnunlantioisten dinosaurusten suku, jonka tunnettu laji on Nanosaurus agilis. Se eli jurakauden lopulla noin 155–148 miljoonaa vuotta sitten. Lajin kuvasi ensimmäistä kertaa ja nimesi Othniel Charles Marsh vuonna 1877. Sen runsaista fossiililöydöistä on pystytty päättelemään, että Nanosaurus eli laumoissa. Aiemmin Nanosaurus on myös tunnettu nimillä Drinker, Laosaurus, Othnielia ja Othnielosaurus. Nykyisin nämä suvut katsotaan kuitenkin Nanosauruksen synonyymeiksi, sillä ei ole pystytty osoittamaan tarpeeksi morfologisia eroja, jotta niitä voitaisiin pitää eri sukuina. == Esiintyminen populaarikulttuurissa == Populaarikulttuurissa Nanosaurus esiintyy nimellä Othnielia muun muassa BBC:n tuottamassa dokumenttisarjassa Matkalla dinosaurusten kanssa ja kirjailija Michael Crichtonin kirjoittamassa Dinosauruspuisto-romaanissa. Toisin kuin Crichtonin kirjassa, Nanosauruksen ei uskota kyenneen kiipeilemään puussa, vaan se eli maassa laiduntaen. == Lähteet == Luokka:Linnunlantioiset
Junost

Junost (, ”Nuoruus”) on Moskovassa vuodesta 1955 lähtien ilmestynyt kirjallinen aikakauslehti. Valentin Katajevin aloitteesta perustettu Junost oli erityisesti nuorisolle suunnattu Neuvostoliiton kirjailijaliiton äänenkannattaja. Se sai suuren suosion, ja vuonna 1975 sen levikki oli 2,6 miljoonaa kappaletta. Vuodesta 1991 lähtien Junost on ollut riippumaton julkaisu. Sen päätoimittajina ovat työskennelleet Valentin Katajev (1955–1961), Boris Polevoi (1961–1981), Andrei Dementjev (1981–1992), Viktor Lipatov (1992–2007), Valeri Dudarev (2007–2019) ja Sergei Šargunov (vuodesta 2019). Junostissa on julkaistu muun muassa Bella Ahmadulinan, Jevgeni Jevtušenkon, Andrei Voznesenskin, Vasili Aksjonovin ja Eduard Limonovin teoksia. ==Lähteet== ==Aiheesta muualla== * Junostin sivusto Luokka:Neuvostoliittolaiset aikakauslehdet Luokka:Venäläiset kirjallisuuslehdet
Carl Frankenhaeuser

Carl Constantin Frankenhaeuser (10. syyskuuta 1878 Viipuri – 5. helmikuuta 1962 Porvoo) oli suomalainen arkkitehti ja tilanomistaja.Aikalaiskirja 1934Ylioppilasmatrikkeli 1853–189960 vuotta, Helsingin Sanomat, 10.09.1938, nro 243, s. 6, Kansalliskirjaston digitaaliset aineistotArkkitehti C. 60-vuotias, Uusimaa, 10.09.1938, nro 101, s. 5, Kansalliskirjaston digitaaliset aineistot Carl Frankenhaeuserin vanhemmat olivat varatuomari, Rannan kihlakunnan henkikirjoittaja Karl Frankenhaeuser (1841–1880) ja Therèse (Thella) Augusta Wahl. Hän pääsi ylioppilaaksi 1897 (Nya svenska läroverket i Helsingfors) ja valmistui arkkitehdiksi Polyteknillisestä opistosta 1902.Ylioppilasmatrikkeli 1853–1899 : Karl Frankenhäuser Frankenhaeuser oli 1900-luvun alussa mukana aktivistien toiminnassa ja hän oli yksi Voimaliiton perustajajäsenistä.P. E. Svinhufvud ja aktivistit, Vaasa, 12.12.1931, nro 288, s. 7, Kansalliskirjaston digitaaliset aineistot Frankenhaeuser oli Muinaistieteellisen komission ja valtion historiallisen museon arkkitehtinä 1905–1911. Hän omisti vuodesta 1911 lähtien Kulloon kartanon ja Lövstan kartanon Porvoon maalaiskunnassa. Frankenhaeuser oli Porvoon maalaiskunnan kunnanvaltuuston jäsenenä vuodesta 1912 ja hän toimi valtuuston varapuheenjohtajana 1918–1921 sekä puheenjohtajana vuodesta 1922. Hän oli Porvoon maalaiskunnan suojeluskunnan esikunnan sekä Uudenmaan ja Hämeen läänin maanviljelysseuran johtokunnan ja hallintoneuvoston jäsenenä. Frankenhaeuser oli kotiteollisuuden edistäjä ja hän kuului Kotiteollisuus Oy Pirtin johtokuntaan. Vuonna 1912 perustettu yhtiö hoiti kotiteollisuustuotteiden kehittämistä ja myyntiä. 1900-luvun alussa Frankenhaeuser oli yhdessä äitinsä Thella Frankenhaeuserin kanssa elvyttämässä Rauman pitsinnypläysperinnettä.Täydentäviä yhtiötietoja : Kotiteollisuus Oy Pirtti, Hemslöjds Ab, Pörssitieto G. KockPitsinvalmistus ja sen kehitys Suomessa, Kotiteollisuus : kotoisen kätevyyden ja yritteliäisyyden edistäjä, 01.01.1937, nro 8, s. 10, Kansalliskirjaston digitaaliset aineistotKaisa Kyläkosken Sukututkijan loppuvuosi-blogi 19.3.2018 : Pitsejä ja sukutauluja Carl Frankenhaeuser oli naimisissa vuodesta 1909 kauppaneuvos Hemming Åströmin tyttären, lastentarhanopettaja Hanna Åströmin (1879–1947) kanssa. Hanna Åström perusti Ouluun 1901 Ainolan lastentarhan. Heidän lapsiaan olivat agronomi Hemming Frankenhaeuser (1910 - 1986), kääntäjä Cilla Johnson (1911–2002), ylilääkäri ja kirurgi Carl-Erik Frankenhaeuser (1913-1999) sekä neurofysiologian professori Bernhard Frankenhaeuser (1915–1994). == Suunnittelutöitä == * Kulloon kartanon päärakennus, 1912–1914 == Lähteet == Luokka:Suomalaiset arkkitehdit Luokka:Porvoon maalaiskunnan kunnanvaltuutetut Luokka:Sortokausien aktivistit Luokka:Vuonna 1878 syntyneet Luokka:Vuonna 1962 kuolleet
Belotti

Belotti on muun muassa seuraavien henkilöiden sukunimi: * Andrea Belotti (s.1993), italialainen jalkapalloilija * Lino Bortolo Belotti (1930 – 2018), italialainen roomalaiskatolinen piispa
László Németh

László Németh (1901 Nagybánya, Unkari – 1975 Budapest, Unkari) oli unkarilainen kirjailija ja lääkäri. Hän oli 1930-luvulla unkarilaisen populistiliikkeen ideologi ja kriitikko. Laaja historiallinen romaani Égető Eszter kertoo kolmesta sukupolvesta maaseudun sivistyneistöä. Romaaneista on suomennettu Kivi putoaa, joka on hänen pääteoksensa. Hän aloitti teoksen kirjoittamisen 1938, ja se valmistui 1947. Teoksen päähenkilö Nelli haluaa irtautua perheen ahdistavasta ilmapiiristä.Kivi putoaa, kirjan takakansiteksti, Kirjasampo, viitattu 12.7.2021 ==Suomennetut teokset== * Kivi putoaa (Iszony), saksan kielestä suom. Aarno Peromies, Helsinki: WSOY 1961 * Galilei: historiallinen draama; suomentanut Viljo Tervonen, Helsinki: Työväen Näyttämöiden Liitto 1966 ==Lähteet== ==Aiheesta muualla== * Gábor Kovács, Burgers, Intellectuals and Gentries Acta Universitatis Sapientiae 2017 (käsittelee 1930-luvun unkarilaista populismia ja László Némethiä yhtenä sen keskeisistä vaikuttajista) Luokka:Unkarilaiset kirjailijat Luokka:Vuonna 1901 syntyneet Luokka:Vuonna 1975 kuolleet
Chiesa

Chiesa on muun muassa seuraavien henkilöiden sukunimi: * Andrea Chiesa (s. 1964), sveitsiläinen Formula 1 -kuljettaja * Enrico Chiesa (s. 1970), italialainen jalkapalloilija, pelipaikaltaan hyökkääjä * Federico Chiesa (s. 1997), italialainen jalkapalloilija, pelipaikaltaan hyökkääjä * Michael Chiesa (s. 1987), yhdysvaltalainen vapaaottelija * Carlo Alberto dalla Chiesa (1920–1982), Italian karabinieerien kenraaliluutnantti ja apulaiskomentaja
Ei koskaan enää

Ei koskaan enää on Aino Sunin ohjaama suomalainen dokumenttielokuva vuodelta 2018. Elokuva on henkilödokumentti suomalaisesta rap-artistista Linda-Maria Roineesta. Siinä seurataan Linda-Marian elämää usean vuoden aikana, jolloin hän irrottautuu huumekoukusta sekä väkivaltaisesta suhteesta ja ryhtyy räp- artistiksi, joka käyttää nimeä Mercedes Bentso. == Lähteet == Luokka:Vuoden 2018 suomalaiset elokuvat Luokka:Suomalaiset dokumenttielokuvat
Ylämyllyn kirjasto

Ylämyllyn kirjasto on Liperin Ylämyllyn taajamassa toimiva yleinen kirjasto. Kirjasto toimi keväästä 2019 lähtien tilapäisissä tiloissa. Ylämyllyn kirjaston uudet tilat Ylämyllyn koulun Patteriston yksikön eli yläkoulun yhteydessä avautuivat elokuussa 2021. Tiloihin on tulossa myös omatoimikäytön mahdollisuus. Ylämyllyn kirjasto on yksi kunnan kolmesta yleisestä kirjastosta; muita toimipaikkoja ovat Liperin kirjasto Liperin kirkonkylällä ja Viinijärven kirjastollä Viinijärvellä. Lisäksi Liperissä kiertää Outokummun kaupungin ja Polvijärven kunnan kanssa yhteinen kirjastoauto Ketunlenkki. Liperin kirjastot toimivat osana Joensuun seutukirjastoa ja Vaara-kirjastojen kirjastokimppaa. Kumppanuuskirjastojen palvelut ovat myös liperiläisten lainaajien käytettävissä. == Lähteet == Luokka:Liperin rakennukset ja rakennelmat Luokka:Suomen kunnan- ja kaupunginkirjastot Luokka:Ylämylly
Anjaam

Anjaam (suomeksi ”Seuraus”) on vuonna 1994 ensi-iltansa saanut intialainen hindinkielinen psykologinen trilleri, jonka on ohjannut Rahul Rawail. Päärooleja näyttelevät Madhuri Dixit ja Shah Rukh Khan. Elokuvan musiikin on säveltänyt Anand-Milind ja sanoitukset on kirjoittanut Sameer. Elokuva kertoo pienimmän virheen seurauksista ja siitä, miten se voi pilata koko elämän. Siinä keskitytään myös naisiin kohdistuneisiin julmuuksiin. Tämä oli ensimmäinen kerta, kun Dixit ja Khan näyttelivät yhdessä. Dixit ansaitsi roolistaan parhaan naispääosan Filmfare Awards -ehdokkuuden, mutta voitti palkinnon roolistaan elokuvassa Hum Aapke Hain Koun…!. Khan näytteli jälleen negatiivista roolia ja voitti Filmfare Awards -palkinnon roolistaan. Khan on ostanut tämän elokuvan oikeudet yhtiölleen Red Chillies Entertainmentille. == Juoni == Vijay rakastuu Shivaniin ja kosii tätä, mutta tulee torjutuksi joka kerta. Vijayn rakkaudesta tulee pakkomielle ja se muuttaa Shivanin elämän helvetiksi. == Näyttelijät == == Soundtrack == == Vastaanotto == Box Office India julisti Anjaamin 96,6 miljoonan rupian tuotollaan ”keskinkertaiseksi”. == Palkinnot == Palkinto Saaja Kategoria Tulos Filmfare Awards Paras naispääosa Madhuri Dixit Paras negatiivinen rooli Shah Rukh Khan == Lähteet == == Aiheesta muualla == * * Luokka:Vuoden 1994 intialaiset elokuvat Luokka:Intialaiset psykologiset jännityselokuvat Luokka:Hindinkieliset elokuvat
Kulloon kartano

Kulloon kartano (ruots. Kullo gård) on Porvoossa Kulloon kylässä sijaitseva kartano. Kulloon kartanon historiaa (Internet Archive-linkki)Museovirasto Valtakunnallisesti merkittävät rakennetut kulttuuriympäristöt : Porvoo : Kulloon kartano Kartanon historia alkaa vuodesta 1613 kun kuningas Kustaa II Aadolf lahjoitti Kulloon kylästä viisi tilaa Torsten Stålhandsken velipuolelle rakuunaupseeri Lydik Mattsonille, aateloituna Grönfält. Grönfält osti sitten vielä kuudennen tilan samasta kylästä ja rakennutti Kulloon joen suulle Stenkullan säteritilan. Myöhemmin kartanon omistivat Grönfältin poika Kristian ja hänen jälkeensä tytär Anna. 1660-luvulla kartano oli amiraali Lorentz Creutzin omistuksessa, Creutz omisti myös lukuisia muita kartanoita Suomessa. Creutz kunnosti kartanon ja antoi sille sen nykyisen nimen. Creutz hukkui vuonna 1676 meritaistelussa Öölannin lähellä ja kartano siirtyi hänen tyttärelleen Helenalle. Vuonna 1683 valmistui uusi ns. karoliinista pohjakaavaa edustanut päärakennus. Isovihan jälkeen Kulloon kartanon omisti kenraalimajuri Johan Stiernschantz kuolemaansa saakka 1728. Stiernschantzin pojanpoika majuri Johan Gustaf luovutti vuonna 1786 kartanoon apelleen everstiluutnantti Abraham de Freselle ja sai vastineeksi hänen komppanianpäällikön paikkansa Viaporin linnoituksesta. Vuonna 1796 uudeksi omistajaksi tuli Viaporin komendanttisihteeri Johan Fredrik Eneberg, joka rakennutti vuonna 1798 kartanoon uuden kolmikerroksisen mansardikattoisen päärakennuksen. Vuonna 1815 kartanon osti porvoolainen kauppias Jacob Othmanin, joka antoi kartanon nimeksi Jacobsberg. Kartano oli Othmanin jälkeläisten hallussa vuoteen 1910 saakka jolloin sen osti arkkitehti Carl Frankenhaeuser. Kartano on nykyisin Frankenhaeuserin perillisten hallussa. Kartanon nykyinen päärakennus on kaksikerroksinen ja edustaa klassillista tyyliä. Sen suunnitteli kartanon omistanut arkkitehti Carl Frankenhaeuser ja se on rakennettu 1912–1914. Päärakennuksen säterikatto on katettu mustiksi poltetuilla kattotiilillä. Muihin kartanon rakennuksiin kuuluu 1700- ja 1800-luvuilta peräisin olevia hirsirakenteisia työväenasuntoja ja talousrakennuksia sekä 1900-luvun alussa rakennetut talli, työväenasuinrakennus ja nk. maitokamari. Kartanon yhdessä lisärakennuksessa toimii Butiken på Landet-vaatekauppa ja kartanon mailla on myös golf klubi.Kulloon kartano (Kullo gård) == Lähteet == == Aiheesta muualla == * Vastavalo.net : Ilmakuva Kulloon kartanon päärakennuksesta Luokka:Porvoon kartanot
The Misfits (vuoden 2021 elokuva)

The Misfits on Renny Harlinin ohjaama yhdysvaltalainen toiminta-, seikkailu- ja jännityselokuva vuodelta 2021. Elokuvassa rikollisliiga suunnittelee murtautuvansa Abu Dhabissa sijaitsevaan vankilaan ja ryöstävänsä siellä säilytettävät kultaharkot. == Vastaanotto == Katso Tuomas Riskala Rogerebert.com Brian Tallerico == Lähteet == Luokka:Renny Harlinin ohjaamat elokuvat Luokka:Vuoden 2021 yhdysvaltalaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset jännityselokuvat Luokka:Yhdysvaltalaiset seikkailuelokuvat
Cilla Johnson

Hanna Cilla Johnson, o. s. Frankenhaeuser (1. heinäkuuta 1911 Helsinki – 6. huhtikuuta 2002 Tukholma) oli suomalaissyntyinen ruotsalainen kääntäjä. Hän oli naimisissa vuodesta 1940 kirjailija Eyvind Johnsonin kanssa.Svenskt översättarlexikon : Cilla Johnson, 1911–2002 Cilla Johnsonin vanhemmat olivat arkkitehti Carl Frankenhaeuser ja lastentarhanopettaja Hanna Åström. Hänen isänsä omisti Porvoon maalaiskunnassa Kulloon kartanon ja Cilla Johnson kävi koulunsa Porvoossa ja pääsi siellä ylioppilaaksi. Hän opiskeli sitten humanistisia aineita Helsingin yliopistossa ja valmistui filosofian kandidaatiksi 1935. Cilla oleskeli joitain aikoja Englannissa ja tuli siellä kosketuksiin joidenkin Bloomsburyn ryhmän jäsenten kanssa. Hän tutustui Helsingissä myös moniin suomenruotsalaisiin ja riikinruotsalaisiin kirjailijoihin. Cilla Johnson halusi kirjastonhoitajaksi ja hän työskenteli Helsingin kaupunginkirjastossa. Mentyään naimisiin Eyvind Johnsonin kanssa hän avusti tätä käännöstöissä, joita kirjailija oli ottanut taloudellisista syistä. Vuodesta 1942 alkaen Cilla Johnson alkoi myös itse toimia kääntäjänä. Hän käänsi ruotsin kielelle norjalaisten, tanskalaisten ja englantilaisten kirjailijoiden, muun muassa Johan Borgenin, Knut Hamsunin, Aksel Sandemosen, Tarjei Vesaasin ja Elizabeth Bowenin teoksia. Käännöstyön ohella Cilla Johnson työskenteli Ruotsin tiedeakatemian Nobel-kirjastossa vuosina 1968–1982. Hän sai Ruotsin akatemian kääntäjäpalkinnon 1988 ja Elsa Thulinin kääntäjäpalkinnon 1991. Cilla Johnsonin tytär on ruotsalainen kääntäjä Maria Ekman (s. 1944). == Lähteet == Luokka:Ruotsinsuomalaiset henkilöt Luokka:Ruotsalaiset kielenkääntäjät Luokka:Vuonna 1911 syntyneet Luokka:Vuonna 2002 kuolleet
Klorantraniliproli

Klorantraniliproli (C18H14N5BrCl2O2) on heterosyklisiin amideihin kuuluva orgaaninen yhdiste. Yhdistettä voidaan käyttää hyönteismyrkkynä maataloudessa. ==Ominaisuudet, valmistus ja käyttö== Huoneenlämpötilassa klorantraniliproli on kellertävää kiteistä ainetta. Yhdiste ei käytännöllisesti katsoen liukene veteen. Klorantraniliproli on myrkyllistä hyönteisille, koska se sitoutuu niiden ryanodiinireseptoreihin. Tämän seurauksena kalsiumionien virtaus soluihin kasvaa aiheuttaen lihasten halvautumista. Nisäkkäille yhdiste ei ole myrkyllistä. Klorantraniliproli heikentää mehiläisten lentokykyä. Klorantraniliprolia valmistetaan 5-bromi-2-(3-klooripyridin-2-yyli)pyratsoli-3-karboksyylihapon ja 4-kloori-6-metyyliantraniiliamidin välisellä reaktiolla. Klorantraniliprolia käytetään erityisesti tuholaisperhosia vastaan. Se hyväksyttiin markkinoille Euroopan unionin alueella vuonna 2014. ==Lähteet== Luokka:Aromaattiset yhdisteet Luokka:Heterosykliset yhdisteet Luokka:Organohalidit Luokka:Hyönteistorjunta-aineet
Lyydia Puttonen

Lyydia Susanna Puttonen (o.s. Unkuri; 26. helmikuuta 1896 Nakkila – 17. heinäkuuta 1982 Helsinki) oli suomalainen yrittäjä, osakkeenomistaja, sivistystyön edistäjä ja teollisuuden merkkihenkilö. Hänet tunnetaan Nakkilan Yhteiskoulun ja lukion auditoriosta, joka on nimetty Lyydia Puttonen-saliksi. Puttonen kävi vapaussodan jälkeen Liikemiesten Kauppaopiston Helsingissä. Hän toimi aluksi Helsingissä konttoristina muun muassa Tenhusen nahkatukkuliikkeessa, jossa hän tapasi tulevan aviomiehensä Juho Puttosen. Avioliitto solmittiin 20.12.1926 ja päättyi 5.9.1941 lapsettomana. Puttoset perustivat yhdessä nahka-ja kenkäteollisuusalan tukkuliikkeen, Juho Puttonen Oy:n. Juho Puttonen toimi liikkeen toimitusjohtajana ja Lyydia Puttonen yhtiön osakkaana ja kirjanpitäjana vuoteen 1940. 1930-luvulla perustettiin Mantyharjun Kuo­miokoskelle Kuomiokoski Oy-niminen teollisuuslaitos, jossa aluksi valmistettiin kengänpohjallisia ja kesälla käytettäviä pärelakkeja ja -hattuja. Lyydia Puttonen testamenttasi osan omaisuudestaan Nakkilan yhteiskoulun kannatusyhdistykselle. Perintö siirtyi Nakkilan kunnalle, koska Lyydin kuollessa Nakkilan yhteiskoulun kannatusyhdistystä ei enää ollut ja omistus oli siirtynyt Nakkilan kunnalle. Lyydia Puttonen on haudattu Nakkilan hautausmaalle. Luokka:Suomalaiset yrittäjät Luokka:Suomalaiset lahjoittajat Luokka:Vuonna 1896 syntyneet Luokka:Vuonna 1982 kuolleet
Veli J. Ollikainen

Veli Juhani Ollikainen (s. 20. toukokuuta 1941 Ylämaa) on suomalainen diplomaatti ja Euroopan komission ulkosuhteiden pääosaston eläkkeellä oleva virkamies. Hän toimi Suomen suurlähettiläänä Jakartassa Indonesiassa ja samanaikaisesti Singaporessa vuosina 1992–1996 ja Suomen suurlähetystön va. asiainhoitajana Bangkokissa Thaimaassa vuosina 1983–1986. Siirryttyään Euroopan komission palvelukseen vuonna 1997 Ollikainen toimi mm. komission lähetystön päällikkönä (suurlähettiläänä) Nigerian pääkaupungissa Abujassa vuosina 1998–2002. Ennen tuloaan ulkoministeriöön vuonna 1971 Ollikainen työskenteli Suomen Tietotoimistossa uutistoimittajana ja toimitussihteerinä vuosina 1967–1970. Ministeriössä hän toimi eri tehtävissä poliittisella, oikeudellisella ja kauppapoliittisella osastolla, jossa hänen vastuualueenaan olivat pääosin taloudellisten suhteiden ja suomalaisyritysten viennin ja investointien edistäminen Aasian, Afrikan ja latinalaisen Amerikan maiden kanssa ja erikseen myös osallistuminen OECD:n piirissä käytyihin monenvälisiin neuvotteluihin Suomen pääneuvottelijana. Suomen ulkomaanedustustoissa Ollikainen palveli em. asemapaikkojen lisäksi Hampurissa, Lagosissa ja New Yorkissa. Koulutukseltaan Ollikainen on valtiotieteen maisteri ja oikeustieteen kandidaatti Helsingin yliopistosta. == Lähteet == * Kuka kukin on 2003 * Suomen Lakimiesmatrikkeli 2019 * Who's who in the European Union? Interinstitutional directory 2001 Luokka:Suomalaiset diplomaatit Luokka:Suomalaiset EU-virkamiehet Luokka:Vuonna 1941 syntyneet Luokka:Elävät henkilöt
Kangaslammin koti- ja koulumuseo

Kangaslammin koti- ja koulumuseo on Varkauden Kangaslammin pitäjän kirkonkylällä sijaitseva paikallismuseo. Museota ylläpitää Kangaslammin kyläyhdistys (Kangaslampi-Seura ry). Museon kokoelmiin tutustuminen on maksutonta. Museon yhteydessä toimii pieni kesäkahvila. Museorakennus on valmistunut 1800- ja 1900-lukujen vaihteessa. Rakennuksessa on sijainnut aiemmin muun muassa kauppa, kahvila, meijeri, poliisin virka-asunto ja kunnantoimisto. == Lähteet == Luokka:Varkauden rakennukset ja rakennelmat Luokka:Suomen kotiseutumuseot Luokka:Kangaslampi
Pamphili

Pamphili oli italialainen aatelissuku. Ensimmäiset maininnat suvusta ovat vuodelta 917. Francesco Pamphili sai kreivin arvon vuonna 1461. Pamphilin suku oli hyvin vaikutusvaltainen Roomassa 1600-luvulla, mutta suku sammui vuonna 1760. Giovanni Battista Pamphilista (1574–1655) tuli vuonna 1644 paavi Innocentius X. Innocentius rakennutti Rooman Piazza Navonalle Roomaan Palazzo Pamphilin ja loi pohjan suvun mittaville taidekokoelmille, jotka myöhemmin sisälsivät myös Aldobrandinin kokoelmat. Pamphilin suvun sammuttua sen nimen ja omaisuuden peri Doria-Landin suku, joka omaksui nimen Doria-Pamphili-Landi ja omistaa edelleen Pamphilien keräämät arvokkaat taidekokoelmat. Kokoelmat ovat nykyisin esillä Palazzo Doria-Pamphilissa Rooman Il Corsossa. Palazzo Pamphili puolestaan on nykyisin Brasilian omistuksessa, ja siellä sijaitsee Brasilian Rooman suurlähetystö. == Lähteet == Luokka:Italian aateli
Typhoon Mama

Typhoon Mama on Lou Strömbergin ohjaama ja käsikirjoittama suomalainen dokumenttielokuva vuodelta 2019. Elokuva on henkilödokumentti ohjaaja Strömbergin äitipuolesta, filippiiniläisestä Yolandasta, joka on asunut Ruotsissa yli kahdenkymmenen vuoden ajan. Elokuvassa seurataan Yolandan, hänen miehensä sekä Yolandan kolmen filippiineillä asuvan pojan elämiä. == Lähteet == Luokka:Vuoden 2019 dokumenttielokuvat Luokka:Vuoden 2019 suomalaiset elokuvat Luokka:Suomalaiset dokumenttielokuvat
Peltoloiskimalainen

Peltoloiskimalainen (Bombus campestris) on kimalaisten sukuun ja loiskimalaisten alasukuun kuuluva mesipistiäislaji. Se on kooltaan keskikokoinen: naaras on 15–17 millimetriä pitkä ja koiras 11–16 millimetriä. Kuningattaren takaruumis on harvakarvainen ja näyttää kiiltävältä. Sen keskiruumis on etu- ja takaosasta keltainen, keskeltä musta. Takaruumiin kärkiosan sivuilla on keltaiset karvatupsut, ja siivet ovat harmaasävyiset. Koiraan takaruumiissa on tavallisesti enemmän keltaista kuin kuningattarella, ja myös kokonaan mustia koiraita on olemassa. Peltoloiskimalainen on peltokimalaisen pesäloinen, joskus juhannuskimalaisen. Se elää kedoilla, puutarhoissa ja vanhoissa hiekkamontuissa ja hakee mettä voikukista, valkopeipistä, ahdekaunokista ja ohdakkeista. Sitä esiintyy melko harvinaisena Etelä- ja Keski-Suomessa. == Lähteet == == Aiheesta muualla == *Laji.fi: Peltoloiskimalainen (Bombus campestris) Luokka:Kimalaiset
Pellegrini

Pellegrini on muun muassa seuraavien henkilöiden sukunimi: * Boris Pellegrini (s. 1980), sveitsiläis-italialainen salibandypelaaja * Carlo Pellegrini (1736–1822), italialainen roomalaiskatolinen piispa * Federica Pellegrini (s. 1988), italialainen uimari * Giovanni Pellegrini (1866–1937), italialainen taidemaalari ja olympiavoittaja * Lorenzo Pellegrini (s. 1996), italialainen jalkapalloilija * Luca Pellegrini (s. 1964), italialainen kilpauimari * Luca Pellegrini (s. 1963), italialainen jalkapalloilija * Luca Pellegrini (s. 1999), italialainen jalkapalloilija * Giuseppe Pellegrini (s. 1953), italialainen roomalaiskatolinen piispa * Manuel Pellegrini (s. 1953), chileläinen jalkapalloilija * Maria Pellegrini (s. 1943), italialaissyntyinen oopperalaulaja * Peter Pellegrini (s. 1975), slovakialainen poliitikko * Sara Pellegrini (s. 1986), italialainen maastohiihtäjä
Kanervaloiskimalainen

Kanervaloiskimalainen (Bombus flavidus) on kimalaisten sukuun ja loiskimalaisten alasukuun kuuluva mesipistiäislaji. Se on melko pienikokoinen: naaras on 13–16 millimetriä ja koiras 12–14 millimetriä pitkä. Se on väriltään musta, paitsi keskiruumiin etuosa ja takaruumiin takaosa ovat vaaleankeltaiset, ja takaruumiin takaosan kärki on punertava. Keskiruumiin takaosassa ja koiraalla takaruumiin tyvellä on lisäksi kellertävää karvoitusta. Koiraan väritys vaihtelee keltavoittoisesta lähes mustaan. Kanervaloiskimalainen loisii kanervakimalaisen pesissä, ehkä myös lapinkimalaisen. Se suosii keltakukkaisia mykerökasveja, kultapiiskua, maitohorsmaa ja syysmaitiaista, ja se elää niityillä ja ojanpientareilla. Suomessa sitä tavataan melko yleisenä Lapissa, paikoittaisena Keski- ja Etelä- Suomessa. == Lähteet == == Aiheesta muualla == *Laji.fi: Kanervaloiskimalainen (Bombus flavidus) Luokka:Kimalaiset
Vesterlid

Vesterlid on Houtskarin nuorisoseuran Houtskärs Ungdomsförening r.f:n nuorisoseurantalo. Vuosien 1919-1922 aikana rakennettu talo sijaitsee Turun saaristossa entisessä Houtskarin kunnassa. Etelänpuoleinen julkisivu purettiin rakennuksesta 1970-luvulla, jolloin rakennukseen saatiin muun muassa sisä WC- tilat, keittiö, sekä juhlasali 120 hengelle esiintymislavalla. Rakennusta vuokrataan muun muassa juhliin ja siellä järjestetään myös erilaisia kursseja ja tapahtumia. Kiertävä elokuvateatteri Bio Sydväst järjestää rakennuksessa myös elokuvanäytöksiä.Vesterlid -infokyltti nuorisoseurantalon ulkopuolella Houtskarissa. == Historia == Houtskarin nuorisoseura osti nuorisoseurantalon tontin Näsbyn Ravalsin tilalta vuonna 1903. Tontilla oli aikaisemmin toinen rakennus, jossa sijaitsi muun muassa kauppa, leipomo ja suutari. Tämä rakennus kuitenkin purettiin myöhemmin, sillä se ei soveltunut nuorisoseuran käyttöön. == Lähteet == Luokka:Houtskari Luokka:Seurantalot
Kartanoloiskimalainen

Kartanoloiskimalainen (Bombus norvegicus) on kimalaisten sukuun ja loiskimalaisten alasukuun kuuluva mesipistiäislaji. Naaras on pituudeltaan 18–20 millimetriä ja koiras 13–17 millimetriä. Väri on pääosin musta, mutta kaulus on keltainen ja takaruumiissa on valkoinen vyö, sekä selässä usein punertavaa karvoitusta. Koiraalla on keltaista myös takaselässä ja takaruumiin tyvessä. Kartanoloiskimalainen on kartanokimalaisen pesäloinen. Kuningattaret hakevat mettä voikukista. Suomessa lajia tavataan Keski-Lapista Etelä-Suomeen. == Lähteet == == Aiheesta muualla == *Laji.fi: Kartanoloiskimalainen (Bombus norvegicus) Luokka:Kimalaiset
Kirjoloiskimalainen

Kirjoloiskimalainen eli mustaloiskimalainen (Bombus quadricolor) on kimalaisten sukuun ja loiskimalaisten alasukuun kuuluva mesipistiäislaji. Naaras on pituudeltaan 16–18 millimetriä ja koiras 13–15 millimetriä. Laji on perusväritykseltään musta, mutta kaulus on vaaleankeltainen ja takaruumiin kärki vaalean kellanpunainen. Myös takaselässä voi olla keltaista. Koiraassa on enemmän keltaista kuin naaraassa. Kirjoloiskimalainen loisii tavallisesti sorokimalaisen pesässä, ehkä myös mustakimalaisen. Se elää paahteisilla kedoilla, harjualueilla, rautateiden varsilla, pellonreunoilla ja niityillä. Ruokaa se saa ahdekaunokin, ruusuruohon ja maitiaisten kukista. Suomessa laji on viime vuosikymmeninä voimakkaasti harvinaistunut, ja sitä on havaittu enää ainoastaan maan kaakkoisosista. == Lähteet == Luokka:Kimalaiset
Magic Pockets

Magic Pockets on Bitmap Brothersin kehittämä ja Renegade Softwaren julkaisema tasohyppelypeli. Peli on julkaistu vuonna Amigalle ja Atari ST:lle ja seuraavina vuosina DOSille ja Acorn Archimedesille. == Pelaaminen == Pelaaja on Bitmap Kid, jonka syviin taskuihin mahtuu lähes mitä vain. Pelaajan tehtävänä on hankkia takaisin lelut, joita otukset pitävät hallussaan. Peli on tasohyppely, jossa pelaaja voi käyttää taskuistaan löytyviä esineitä vihollisten voittamiseen. Yksinkertainen hyökkäys tarvitsee useita kertoja mutta pitämällä nappia pohjassa voi kasvattaa hyökkäyksen voimaa. == Vastaanotto == Peli on saanut Amiga Format -lehden arvostelussa arvosanaksi 85%. == Lähteet == == Aiheesta muualla == * * Luokka:Vuoden 1991 videopelit Luokka:Amiga-pelit Luokka:Acorn Archimedes -pelit Luokka:Atari ST -pelit Luokka:DOS-pelit
Amado Nervo

Amado Nervo (1870 Tepic, Meksiko – 1919 Montevideo, Meksiko) oli meksikolainen runoilija ja prosaisti. Nervo oli Revista Moderna -lehden perustajia. Hänellä oli taipumusta mystiikkaan, ehkä peruja pappisseminaarista opiskelusta ja lapsuuden uskonnollisesta kasvuympäristöstä. Hän oli kuitenkin runoilijana säkenöivää tyyliä suosiva modernisti, mutta myöhemmin hän suosi yksinkertaista muotoa. ==Suomennettuja runoja== * Vanha laulelma (Viejo estribillo), suom. Aale Tynni, teoksissa: ** Espanjan ja Portugalin kirjallisuuden kultainen kirja, toim. Tyyni Tuulio, WSOY 1954 ** Tuhat laulujen vuotta: valikoima länsimaista lyriikkaa, toim. Aale Tynni, WSOY 1957 ja 1974 ISBN 951-0-06216-2 ==Lähteet== ==Aiheesta muualla== Luokka:Meksikolaiset runoilijat Luokka:Vuonna 1870 syntyneet Luokka:Vuonna 1919 kuolleet